Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2018. január 25-én megtartott üléséről**

**Határozatok:**

1. Temetői díjak nem emelése
2. Szentmihályfalvi u. 4. fsz. 4. szám alatti önkormányzati lakás költségalapon történő bérbeadása Neher Ádám részére
3. Szentmihályfalvi u. 6. II/3. szám alatti önkormányzati lakás költségalapon történő bérbeadása Koltai Krisztián részére
4. Szecsődi Arnold Vasvár, Szentmihályfalvi u. 6. I/3. szám alatti lakos bérbeszámítási kérelmének támogatása
5. Takács László Vasvár, Március 15. tér 3-4. II/5. szám alatti lakos bérbeszámítási kérelmének támogatása
6. Szentmihályfalvi u. 4. fsz. 3. szám alatti önkormányzati tulajdonban lévő lakás bérbeadása Kovács Jánosné részére
7. Szociális lakásügy (Zárt ülés keretében tárgyalva, külön jegyzőkönyvben rögzítve.)
8. Szociális lakásügy (Zárt ülés keretében tárgyalva, külön jegyzőkönyvben rögzítve.)
9. Zártkerti pályázat beadása Hármashegy II. utca felújítására és a Málovits birtokon vízvétel gépészeti kialakítására
10. Vas Megye Önkormányzata által alapított kitüntetés adományozására javaslat (Zárt ülés keretében tárgyalva, külön jegyzőkönyvben rögzítve.)
11. Vas Megye Önkormányzata által alapított kitüntetés adományozására javaslat (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2018. január 25-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Galambos István tanácsnok, Dr. Pataky Pál tanácsnok, Gergye Rezső, Dr. Fabók Tibor és Unger József képviselők (7 fő)

**Tanácskozási joggal jelen voltak:**

Dr. Ódor Ildikó jegyző,

Pállá Pálláné Dr. Lakics Erika aljegyző,

Kónya Emília pénzügyi osztályvezető,

Simon-Németh Adél a Vasvári Újság felelős szerkesztője és

Pogács A. Mónika a Vas Népe és a Rábavidék tudósítója.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését egy témával:

* Előterjesztés pályázat benyújtására a Földművelésügyi Minisztérium ZP-1-2017. kódszámú „a zártkertek besorolású földrészletek mezőgazdasági hasznosítást segítő, infrastrukturális hátterét biztosító fejlesztések támogatására” megnevezésű pályázati felhívásra

Előadó: TÓTH BALÁZS polgármester

Képviselő-testület a kiegészített napirenddel 7 igen szavazattal – ellenszavazat és tartózkodás nélkül – egyhangúlag egyetértett, majd a következő sorrend szerint jóváhagyta azt:

* 1. Előterjesztés temetői díjak felülvizsgálatához

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 4. fsz. 4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 6. II/3. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés Szecsődi Arnold Vasvár, Szentmihályfalvi u. 6. I/3. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

* 1. Előterjesztés Takács László Vasvár, Március 15. tér 3-4. II/5. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 4. fsz. 3. szám alatti önkormányzati tulajdonban lévő lakás bérbeadására

Előadó: Dr. ÓDOR ILDIKÓ jegyző

* 1. Előterjesztés Pasics Melinda Eötvös u. 6/A. fsz. 2. szám alatti lakos lakásbérleti szerződésének szociális jelleggel történő meghosszabbítására (zárt ülés)

Előadó: Dr. ÓDOR ILDIKÓ jegyző

* 1. Előterjesztés a Vasvár, Vérmező u. 9. fsz. 1. szám alatti, önkormányzati tulajdonban lévő lakás szociális jelleggel történő bérbeadására (zárt ülés)

Előadó: Dr. ÓDOR ILDIKÓ jegyző

* 1. Előterjesztés pályázat benyújtására a Földművelésügyi Minisztérium ZP-1-2017. kódszámú „a zártkertek besorolású földrészletek mezőgazdasági hasznosítást segítő, infrastrukturális hátterét biztosító fejlesztések támogatására” megnevezésű pályázati felhívásra

Előadó: TÓTH BALÁZS polgármester

* 1. Előterjesztés Vas Megye Önkormányzata által alapított kitüntetések adományozásához (zárt ülés)

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** kiegészítette az írásos beszámolót. Elmondta, hogy január 18-án mutatkozott be a Műcsarnokban a Török Richárd kiállítás. Nagyon sok érdeklődő volt. Ebből az alkalomból készült egy, a szobrászművész alkotásait bemutató katalógus is, melynek nyomdaköltségeit városunk biztosította. Vasvár 850 darabot kapott ebből, amit a múzeumban kell megfelelően kezelni.

A Szilveszteri tűzijátékkal kapcsolatban, ami az előre egyeztetett időponttól eltérően korábban indul el, elmondta, hogy a szervező cég elismerte felelősségét. A hiba miatt nem fizettünk, továbbá kap a város kárpótlásként egy tűzijátékot az általunk meghatározott rendezvényen.

**Dr. Pataky Pál tanácsnok** megkérdezte mikor lesz a Bárány Fesztivál?

**Tóth Balázs polgármester** közölte, hogy március 24-én, Húsvét előtti szombaton. Több kérdés, hozzászólás nem lévén a szóban kiegészített beszámolót elfogadásra ajánlotta.

Képviselő-testület a kiegészített beszámolót 7 igen szavazattal – ellenszavazat és tartózkodás nélkül - egyhangúlag elfogadta.

**1./ Előterjesztés temetői díjak felülvizsgálatához**

**Tóth Balázs polgármester** rámutatott: Tavaly a képviselő-testület jelentősen megemelte a temetői díjakat, mely összegek a többi város díjaihoz képest még mindig méltányosak. Ezért idén nem javasolt emelést.

**Galambos István tanácsnok** közölte, hogy a Pénzügyi, Városfejlesztési és Környezetvédelmi Bizottság egyetértett a határozati javaslattal, miszerint a temetői díjak maradjanak változatlanok.

**Dr. Pataky Pál tanácsnok** megkérdezte tudja-e folytatni az önkormányzat a temető rekonstrukcióját?

**Tóth Balázs polgármester** válaszában kifejtette: Folytatni kell a rekonstrukciót. Tavaly a tervezői megbízást kiadta az önkormányzat Tóth Krisztián tervezőnek. A megvalósításhoz forrást kell teremteni, ami 70 mFt nagyságrendű. Több kérdés, hozzászólás nem lévén szavazásra bocsátotta az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**1/2018.(I.25.) számú képviselő-testületi határozat:**

Vasvár Város Önkormányzata Képviselő-testülete „A köztemetők és a temetkezés rendjéről” szóló 26/2000.(XII. 01.) önkormányzati rendelet 1. számú mellékletében szereplő díjtételeket felülvizsgálta, azt nem kívánja módosítani, nem ad megbízást a jegyzőnek a rendelet-tervezet előkészítésére.

**Felelős:** Dr. Ódor Ildikó jegyző

**Határidő:** azonnal

**2./ Előterjesztés a Vasvár, Szentmihályfalvi u. 4. fsz. 4. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság Neher Ádám Vasvár, Dr. Tretter L.u.1/B szám alatti lakosnak javasolja bérbe adni a lakást határozott időre, 1 évre.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**2/2018.(I.25.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 4. fsz. 4. szám alatti, 1220/A/7 hrsz-ú, 1 szoba, összkomfortos, 35 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**NEHER ÁDÁM**

**9800. Vasvár, Dr. Tretter L. u. 1/B. szám alatti lakosnak**

határozott időre, 1 évre évre bérbe adja.

A lakás jelenlegi bérleti díja: 463,- Ft/m2/hó (**16.205,- Ft/hó**). A bérleti szerződés megkötésekor fizetendő óvadék összege: **64.820,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi a polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2018. február 1.

**3./ Előterjesztés a Vasvár, Szentmihályfalvi u. 6. II/3. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság Koltai Krisztián Vasvár, Szentmihályfalvi u. 12. 4. em. 9. ajtó szám alatti lakosnak javasolja bérbe adni a lakást határozott időre, 1 évre.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**3/2018.(I.25.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 6. II/3. szám alatti, 1210/8/A/9 hrsz-ú, 1+2 fél szoba, összkomfortos, 54 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**KOLTAI KRISZTIÁN**

**9800. Vasvár, Szentmihályfalvi u. 12. 4. em. 9. ajtó szám alatti lakosnak**

határozott időre, 1 évre bérbe adja.

A lakás jelenlegi bérleti díja: 463,- Ft/m2/hó (**25.002,- Ft/hó**). A bérleti szerződés megkötésekor fizetendő óvadék összege: **100.008,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi a polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2018. február 1.

**4./ Előterjesztés Szecsődi Arnold Vasvár, Szentmihályfalvi u. 6. I/3. szám alatti lakos bérbeszámítási kérelmére**

**Dr. Pataky Pál tanácsnok** elmondta, hogy a bérbeszámítás vitát eredményezett a Humán Erőforrás Bizottság ülésén. Szecsődi Arnold nemrég kapta meg a lakást, amire most 25 eFt-os lakbér mellett közel 800 eFt-os felújítási számlát nyújtott be. Nem volt szimpatikus a bizottságnak, hogy már a kérelem benyújtása előtt elvégeztette a felújítási munkákat, illetve kiugróan magas összegről van szó. A bizottság javaslata, a jövőben azt az elvet folytassák, hogy az elvégzett lakásfelújítási munkák költségeit 50 %-ban, maximum 100 eFt összegben támogassák bérbeszámítással. Az indokolatlan, vagy túlzott kiadásokat nem kellene támogatni. Szecsődi Arnold bérlő részére 100 eFt bérbeszámítás megállapítását javasolja a bizottság.

**Galambos István tanácsnok** megkérdezte, mi az eljárás a bérbeszámítási kérelem esetében.

**Tóth Balázs polgármester** elmondta, az eljárási rend az, hogy a bérbeszámítást megelőzően kellene megkeresni a tulajdonos önkormányzatot a bérlőnek ezirányú kérelmével. A 100 eFt-os bérbeszámítás egy kompromisszumos javaslat jelen esetben, gesztus értékű, mivel a beépített anyagok, bútorok a lakásban maradnak, azokkal értékesebb lesz az önkormányzat tulajdonát képező ingatlan.

**Dr. Ódor Ildikó jegyző** kiemelte, hogy a lakások és helyiségek bérletére vonatkozó önkormányzati rendeletben le van szabályozva a bérbeszámítás. Engedélyt kell kérni rá a tulajdonos önkormányzattól nem utólag, hanem előre, a felújítási munkák megkezdése előtt.

**Pálláné Dr. Lakics Erika aljegyző** fontosnak tartotta a bérbeszámításra kötendő megállapodásban rögzíteni azt, hogy a bérlő bérleti jogviszonyának megszűnése esetén a felújításokat a lakásból nem viheti el, az a lakás tartozéka, és pénzügyi megtérítést sem igényelhet azokért. Véleménye szerint jobban kellene publikálni a lakosság felé, hogy a bérlőnek bérbeszámítási igényét előzetesen egyeztetni kell a bérbeadóval.

**Tóth Balázs polgármester** több kérdés, hozzászólás nem lévén szavazásra tette fel a bizottság javaslatának megfelelően a határozati javaslat B változatát a 100 eFt összegű bérbeszámítással, valamint azzal a feltétellel kiegészítve, hogy a felújításokat a bérlő a bérleti jogviszonyának megszűnése esetén a lakásból nem viheti el, az a lakás tartozéka, és pénzügyi megtérítést sem igényelhet az alábbiakban felsorolt felújításokért az általa megjelölt bruttó 773.986,- Ft összegben:

* vizesblokk felújítás (járólap, csempe, fürdőkád, csapok cseréje): bruttó 368.035,- Ft
* elektronikus felújítás (konnektorok, kapcsolók, csillárok, lámpák cseréje): bruttó 94.560,- Ft
* mennyezet felújítás repedések miatt (burkolólap, szegély, festék): bruttó 38.574,- Ft
* árnyékolás technika (ALU reluxák): bruttó 27.594,- Ft
* beépített bútorok korszerűsítése (konyhabútor, fürdőszoba bútor, harmonika ajtók, beépített asztal): bruttó 165.973,- Ft
* padozat felújítás (laminált padló, szegély küszöb, padlószőnyeg): bruttó 79.250,- Ft.

Képviselő-testület a kiegészített határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**4/2018.(I.25.) számú képviselő-testületi határozat:**

Vasvár Város Önkormányzata Képviselő-testülete Szecsődi Arnold 9800 Vasvár, Szentmihályfalvi u. 6. I/3. szám alatt lakó bérlő részére az elvégzett felújítási munkálatok költségeire bérbeszámítást engedélyez azzal a feltétellel, hogy a felújításokat bérleti jogviszonyának megszűnése esetén a lakásból nem viheti el, az a lakás tartozéka, és pénzügyi megtérítést sem igényelhet az alábbiakban felsorolt felújításokért az általa megjelölt bruttó 773.986,- Ft összegben:

* vizesblokk felújítás (járólap, csempe, fürdőkád, csapok cseréje): bruttó 368.035,- Ft
* elektronikus felújítás (konnektorok, kapcsolók, csillárok, lámpák cseréje): bruttó 94.560,- Ft
* mennyezet felújítás repedések miatt (burkolólap, szegély, festék): bruttó 38.574,- Ft
* árnyékolás technika (ALU reluxák): bruttó 27.594,- Ft
* beépített bútorok korszerűsítése (konyhabútor, fürdőszoba bútor, harmonika ajtók, beépített asztal): bruttó 165.973,- Ft
* padozat felújítás (laminált padló, szegély küszöb, padlószőnyeg): bruttó 79.250,- Ft.

Az önkormányzat által megítélt bérbeszámítás összege a bérlő által teljes egészében kifizetett számla után kerülhet havonta érvényesítésre, bérbeszámítás formájában, a havi lakbér erejéig. A bérbeszámítás összege bruttó 100.000,- Ft.

A képviselő-testület felhatalmazza a polgármestert, hogy nevezett személlyel e határozatban foglaltak szerint a bérbeszámítási megállapodást 30 napon belül kösse meg.

Felelős: Tóth Balázs polgármester

Határidő: 2018. február 1.

**5./ Előterjesztés Takács László Vasvár, Március 15. tér 3-4. II/5. szám alatti lakos bérbeszámítási kérelmére**

**Dr. Pataky Pál tanácsnok** elmondta, hogy a Humán Erőforrás Bizottság a lakásban elvégzett felújítás (csaptelep, zuhanyzó csaptelep, szellőzőrács, csövek és idomok cseréje: 40.200,-Ft) 50%-ának megfelelő összegű, 20.100,-Ft bérbeszámítást javasol megállapítani Takács László részére.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**5/2018.(I.25.) számú képviselő-testületi határozat:**

Vasvár Város Önkormányzata Képviselő-testülete Takács László 9800 Vasvár, Március 15. tér 3-4. II/5. szám alatt lakó bérlő részére az elvégzett felújítási munkálatok költségeire bérbeszámítást engedélyez.

Az önkormányzat által megítélt bérbeszámítás összege a bérlő által teljes egészében kifizetett számla után kerülhet havonta érvényesítésre, bérbeszámítás formájában a havi lakbér erejéig. A bérbeszámítás összege bruttó 20.100,- Ft.

A képviselő testület felhatalmazza a polgármestert, hogy a nevezett személlyel e határozatban foglaltak szerint a bérbeszámítási megállapodást 30 napon belül kösse meg.

Felelős: Tóth Balázs polgármester

Határidő: 2018. február 1.

**6./ Előterjesztés a Vasvár, Szentmihályfalvi u. 4. fsz. 3. szám alatti önkormányzati tulajdonban lévő lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a Vasvár, Szentmihályfalvi u. 4. fsz. 3. szám alatti, 1220/A/6 hrsz-ú, 2 szoba, összkomfortos, 51 m2 alapterületű költségalapú bérlakást Kovács Jánosné részére határozott időre, fél évre javasolja bérbe adni.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**6/2018.(I.25.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) önkormányzati rendeletének 8.§-a értelmében a **Vasvár, Szentmihályfalvi u. 4. fsz. 3.** szám alatti, 1220/A/6 hrsz-ú, 2 szoba, összkomfortos, 51 m2 alapterületű költségalapú bérlakást Kovács Jánosné részére határozott időre, fél évre bérbe adja.

Felelős: Tóth Balázs polgármester

Határidő: 2018. február 1.

**7./ Előterjesztés Pasics Melinda Eötvös u. 6/A. fsz. 2. szám alatti lakos lakásbérleti szerződésének szociális jelleggel történő meghosszabbítására**

**Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.**

**8./ Előterjesztés a Vasvár, Vérmező u. 9. fsz. 1. szám alatti, önkormányzati tulajdonban lévő lakás szociális jelleggel történő bérbeadására**

**Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.**

**9./ Előterjesztés pályázat benyújtására a Földművelésügyi Minisztérium ZP-1-2017. kódszámú „a zártkertek besorolású földrészletek mezőgazdasági hasznosítást segítő, infrastrukturális hátterét biztosító fejlesztések támogatására” megnevezésű pályázati felhívásra**

**Tóth Balázs polgármester** szóbeli kiegészítésében kifejtette: Folytatódik a zártkerti pályázat. Tavaly az önkormányzat már sikeresen pályázott a Málovits birtok (vasvári 3824. hrsz.) megvásárlására, rendbetételére, gyümölcsfákkal való beültetésére. Jelen pályázat egyik része ezen megvásárolt ingatlanon, melyen van egy kút, a vízvételi lehetőség gépészeti helyének kialakítását tartalmazza bruttó 1 millió forint összegben. A pályázat másik része a Hármashegy II. utca Petőfi utcáról nyíló bevezető szakaszának aszfaltozására irányul 232 fm hosszban, majd az út folytatásának zuzalékkal való lefedésére 226 fm hosszban. Ennek költsége bruttó 9 mFt.

Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot.

**9/2018.(I.25.) számú képviselő-testületi határozat:**

Vasvár Város Önkormányzata Képviselő-testülete egyetért pályázat benyújtásával a Földművelésügyi Minisztérium ZP-1-2017. kódszámú „a zártkertek besorolású földrészletek mezőgazdasági hasznosítást segítő, infrastrukturális hátterét biztosító fejlesztések támogatására” megnevezésű pályázati felhívásra.

A pályázat keretében az alábbi tevékenységekre nyújt be pályázatot, a pályázati felhívásban meghatározott maximális támogatási összegek figyelembe vételével:

1. Hármashegy II. utca egy részének felújítása (Petőfi utcáról nyíló bevezető szakasz (923. hrsz.) teljes hosszban, 232 fm aszfalttal;900 hrsz-ú folytatása 226 fm zuzalékkal)

Az előzetesen bekért árajánlat alapján bruttó 9 millió forint támogatási összegen belül maradva.

1. „Város a szőlőhegyek ölelésében” projekt keretében megvásárolt Vasvár, 3824. hrsz-ú ingatlanon vízvételi lehetőség gépészeti helyének kialakítása bruttó 1 millió forintból, előzetesen bekért árajánlat alapján, figyelemmel a pályázati felhívás %-os korlátaira is.

Felelős: Tóth Balázs polgármester

Határidő: azonnal

**10./ Előterjesztés Vas Megye Önkormányzata által alapított kitüntetések adományozásához**

**A napirendi pontot a bizottság zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és döntések külön jegyzőkönyvben vannak rögzítve.**

**Válaszadás korábban elhangzott interpellációkra:**

**Dr. Fabók Tibor képviselő** a 2017. szeptember 28-i képviselő-testületi ülésen interpellált. Jelezte, hogy a Kossuth utcai Óvoda mellett lévő ÁFÉSZ ingatlan támfalának vakolata omlik a járda felé és a korábbi ígéret ellenére nem lett helyreállítva. Jelezte továbbá, hogy a fő téri Co-op üzlet előtti sövényt alacsonyabbra kellene nyírni.

Az interpellációkra adott válasz, amit a Városfejlesztési és Műszaki Osztály készített, a jegyzőkönyvhöz csatolva.

**Dr. Fabók Tibor képviselő** a sövény lenyírására adott választ elfogadta. Kérte, hogy a Co-op Kft vezetője ismét legyen megkeresve a problémával.

Képviselő-testület az interpellációkra adott választ 7 igen szavazattal – ellenszavazat és tartózkodás nélkül – egyhangúlag elfogadta azzal a feltétellel, hogy a Városfejlesztési és Műszaki Osztály ismételten megkeresi az ingatlan tulajdonosát.

**Dr. Pataky Pál tanácsnok** a 2017. szeptember 28-i képviselő-testületi ülésen interpellált. Jelezte, a két gyermekorvos hiányolja, sérelmezi, hogy a védőnők a tanácsadáson való részvételt levélben lemondták, beszüntették. A korábbi gyakorlat megmaradását szorgalmazta több okból.

Füzi Andrea, az Egészségügyi Alapellátó Intézmény vezetője az interpellációra írásban válaszolt, ami a 2017. október 26-i képviselő-testületi ülésre be lett terjesztve.

Az interpellációra adott választ dr. Pataky Pál tanácsnok úr és a képviselő-testület sem fogadta el, annak részletesebb kivizsgálásával megbízta a Polgármestert.

A kivizsgálásról készült írásos tájékoztató a jegyzőkönyvhöz csatolva.

**Dr. Pataky Pál tanácsnok** közölte, hogy továbbra sem tartja helyesnek a védőnők házi gyermekorvosi tanácsadástól való távolmaradását, de tudomásul veszi. Véleménye szerint a gyermekellátás színvonalát csökkenteni fogja a munka szétaprózódása. Hosszabb távon véleménye szerint ez a védőnőknek sem lesz jó, mert elsekélyesedik a munkájuk, nem tudnak lépést tartani sem a szakmával, sem a gyermekorvosok szemléletváltoztatásával, lemaradnak.

Képviselő-testület az interpellációra adott választ 7 igen szavazattal – ellenszavazat és tartózkodás nélkül – egyhangúlag elfogadta.

**ÚJ INTERPELLÁCIÓK:**

**Gergye Rezső képviselő** ismertette a kismákfai lakosság észrevételeit, kéréseit:

* A kismákfai buszmegállóhoz egy szemétgyűjtőt kellene kihelyezni.
* A kismákfai temetőből elvitték a dróthálós szeméttárolót és nem hozták vissza.
* A kismákfai temetőben van egy veszélyes fa.
* A kismákfai temető kerítése meg van rongálódva.
* A Kismákfa utcai haranglábat fel kellene újítani, ha van rá mód.
* A kismákfai orvosi rendelő fala omlik, meg kellene javítani.
* Kérdezik, hogy mi lesz a Szentkúti sétánnyal, ami Kismákfa alatt halad el?

**Galambos István tanácsnok**, mint az Erdészet dolgozója elmondta, hogy idén, a második félévben elkészül a Kismákfa alatt haladó Szentkúti sétány. Be van tervezve az Erdészet költségvetésébe.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző